1976-+Innsbruck+(Austria).

XII. Neguko Joko Olinpikoak Innsbruck-en, Austrian, 1976. urtean ospatu ziren otsailaren 4 eta 15 bitartean. 37 herrialdetako 1.123 kirolarik (horietatik 231 emakumeak ziren), 6 kirol eta 37 berezitasunetan parte hartu zuten. Berez, 1976-ko Joko Olinpikoak Denver-en ospatu behar zuten. Hala eta guztiz ere, aukeratuak izan eta egun gutxira, bertako hiritarrak kexaka aritu ziren ingurumen arrazoiak eta arrazoi ekonomikoak zirela medio.1972.urtean erreferendum bat egin zen Coloradon eta hiritarrek Joko Olinpikoak ordaintzeko diru publikoaren erabileraren aurka botatu zuten. Erreferenduma onartua izan zen eta Denver-eko jokoak legez kanpokoak bilakatu ziren. Beste aukerarik izan gabe, Denver-eko jokoak ezin ziren ospatu eta denbora gutxiren buruan 1976-ko Joko Olinpikoak Innsbruck-en ospatzea erabaki zuten, jada instalazioak eginak baitzeuden 1964ko jokoak geroztik. Atleta austriarrak berriro ere izan ziren jokoetako heroiak, batez ere eskiko frogetan. Abiadura frogetan Tatiana Averina sobietarrak lau domina irabazi zituen eta Estatu Batuetako taldeak 10 dominetatik 6 abiadura frogetan lortu zituen. Sobietarrek, berriz ere, hockey-ko txapelketa irabazi zuten. Denen harridurarako, Bill Koch amerikarrak Amerikako lehen eta azken domina lortu zuen herrialdea eskiz zeharkatzeko 30 km-ko frogetan, bigarren postua lortuz.


 * Postua || Herrialdea || Urrea || Zilarra || Brontzea || Totala ||
 * 1 || Sobietar Batasuna || 13 || 6 || 8 || 27 ||
 * 2 || Ekialdeko Alemania || 7 || 5 || 7 || 19 ||
 * 3 || Estatu Batuak || 3 || 3 || 4 || 10 ||